Caroline Kennedy

Caroline Bouvier Kennedy (født 1957) er datter av president John F. Kennedy og Jacqueline Kennedy og søster av John F. Kennedy jr. og er en amerikansk kulturpersonlighet og ambassadør.
mini|left|150px|Caroline Kennedy med sin far, sommeren 1963
Under barndomsårene i Det hvite hus var Caroline og hennes bror stadig i rampelyset – de ble nærmest betraktet som «kongebarn» av amerikanske massemedier.

Hun er utdannet jurist, med eksamen fra Harvard University og Columbia Law School og har skrevet to fagbøker i jus.

Hun er svært kulturinteressert og er styreleder for American Ballet Theater og Kennedy Library Foundation.

Hun giftet seg den 20. juli 1986 med kulturhistorikeren Edwin Schlossberg (født 1945). Paret har tre barn: Rose (født 1988), Tatiana (1990) og John (født 1993).

Hun aspirerte i 2008 til plass i det amerikanske senat etter senator Hillary Clinton, som måtte oppgi sin plass i senatet for å kunne bli utenriksminister, men i januar 2009 gjorde hun det klart at hun av personlige grunner likevel ikke stilte til valg.Nicholas Confessore og Danny Hakim: Kennedy Drops Bid for Senate Seat, Citing Personal Reasons The New York Times, hentet 7. juni 2013

Høsten 2013 tiltrådte hun som USAs ambassadør i Japan.  

 Referanser 

 Eksterne lenker 





Kategori:Jurister fra USA
Kategori:Alumni fra Harvard Law
Kategori:Personer tilknyttet Columbia University
Kategori:Ambassadører fra USA
Kategori:USAs ambassadører til Japan
Kategori:Personer fra New York City
Kategori:Personer fra Washington, D.C.
Kategori:Kennedy-familien